2023 m. Dakaro ralis

2023 m. Dakaro ralis – 45-asis Dakaro ralis, kuris vyko 2022 m. gruodžio 31 d. – 2023 m. sausio 15 d. Saudo Arabijoje. Tai ketvirtasis Dakaro ralis Saudo Arabijoje ir antrasis kartas kai Dakaro ralis buvo FIA ralio kroso pasaulio čempionato (W2RC) pirmasis etapas.

Preliminarus varžybų maršrutas buvo pristatytas 2022 m. birželio 5 d. Maršrutas prasidės „Pajūrio stovykloje“ netoli Janbu, Raudonosios jūros pakrantėje, ir finišuos Damame, Persijos įlankos pakrantėje. Maršrutas šiemet grįžta į Tuščiąjį kvartalą, jame vyks trys etapai, tame tarpe maratono etapas. Maršrute bus 5000 kilometrų greičio ruožų, tame tarpe 70% naujų trasų, ir mažiau pervažiavimų. Detalesnę trasą organizatoriai atskleis lapkritį. Maršrutą organizatoriai apibūdino kaip ilgesnį, sunkesnį ir su daugiau kopų.

Po ilgos pertraukos Dakare nedalyvavo ilgametė lyderė „KamAZ-Master“ komanda. Pagrindine to priežastimi komandos atstovai įvardijo nesutikimą pasirašyti FIA pateikiamos anketos, smerkiančios Rusijos agresiją Ukrainoje. Tuo pačiu komanda patyrė daug finansinių nuostolių dėl „Kamaz“ gamyklai skirtų ekonominių sankcijų.

Tvarkaraštis
 Registracija į ralį vyksta nuo 2022 m. birželio 6 d. iki spalio 31 d.
 Administracinės ir techninės patikros 2022 m. lapkričio 28–30 d. Castellet trasoje
 2022 m. gruodžio 27-28 d. atvykimas į Saudo Arabiją
 2022 m. gruodžio 29 d. technikos ruošimas ir testavimas
 2022 m. gruodžio 29-30 d. galutinės administracinės ir techninės patikros 
 2022 m. gruodžio 31 d. – starto pakyla ir Prologo etapas
 2023 m. sausio 1 d. lenktynių startas
 2023 m. sausio 15 d. lenktynių finišas ir finišo pakyla

Pakitimai
Šių metų renginyje buvo keli pakitimai:

 Skaitmeninės kelio knygos visiems dalyviams, įskaitant motociklus.
 Laiko bonusai motociklininkams, atidarantiems etapą.
 „Veidrodiniai maršrutai“ – norint sumažinti dalyvių kiekį maršruto trasoje, kai kurie etapai bus padalinti į „A ir B maršrutus“, kuriuose bus skirtingi „paėmimo“ taškai, kurie bus paskirti atsitiktiu būdu.
 Nebus neutralizacijų T1 ir T2 kategorijų automobiliams – etapo metu pertraukų nebus.
 Etapo starto tvarka – pirmasis sunkvežimis startuos 45-oje starto pozicijoje. 40 pirmųjų vairuotojų negalės pasirinkti starto pozicijos.
 „Dakar Classic“ važiuos atskiru maršrutu, sudarytu iš 13 etapų, įskaitant 2 maratonus. Bus nauja vidutinio greičio grupė mažiau galingiems automobiliams.
 Bus skatinami „sintetiniai ir bio degalai“. Tikimasi, kad elitiniai vairuotojai iki 2026 m. jau varžysis su mažai orą teršiančiais prototipais.

Lietuviai Dakaro ralyje
 Arūnas Gelažninkas pardavė savo Husqvarna 450 Rally Replica. Planavo dalyvauti motobagių klasėje kaip šturmanas, o motobagį vairuotų žmona Emilija, jau turėjo startinį numerį – 426. Deja 2022 m. lapkričio 29 d. sportininkas pranešė, kad ekipažas nebus pilnai pasiruošęs, ir todėl 2023 m. startą Dakare praleis.
 Benediktas Vanagas suremontavo Toyota Gazoo Racing Hilux po pernykčšio Dakaro ralio avarijos, ir buvo manoma kad juo vėl startuos T1+ kategorijoje. Tačiau lapkričio 15 d. B.Vanagas pristatė visiškai naują Toyota GR DKR Hilux T1+ automobilį, su kuriuo startuos šiame ralyje. 2022 m. birželio 28 d. Benediktas pranešė, kad baigė bendradarbiavimą su šturmanu Filipe Palmeiro. Naujuoju šturmano tapo estas Kuldar Sikk.
 Vaidotas Žala birželio mėn. turėjo nesutarimų su LASF, tačiau pareiškė kad dalyvaus Dakaro ralyje bet kokiu atveju. Rugpjūčio mėn. apribojimai buvo panaikinti. V.Žala siekė parduoti savo Xraid Mini John Cooper Works Rally iškart po praėjusio ralio pabaigos, ir atnaujinti techniką labiau konkurencingu automobiliu. Birželio pabaigoje Mini buvo parduotas, o V.Žala patvirtino kad vyksta ruoša sekančiam Dakaro raliui. 2022 m. rugpjūčio 25 d. V. Žala pristatė savo naują automobilį šiam raliui – tai naujas gamyklinės Prodrive komandos Hunter T1+ visureigis. V.Žalos automobilis bus vienas iš keturių Hunter bolidų šių metų ralyje, ir turės pilną Prodrive komandos techninį aptarnavimą. Pernai metų ralyje Sébastien Loeb analogišku automobiliu laimėjo du greičio ruožus ir užėmė antrąją vietą galutinėje įskaitoje. Rudenį V.Žala patvirtino kad šturmanu toliau bus Paulo Fiúza. 
 Antanas Juknevičius pardavė savo Toyota Hilux Overdrive 2016 IRS, ir pranešė kad aktyviai ieško modernesnio automobilio šiam Dakaro raliui. A.Juknevičius jau turėjo 226 starto numerį, bet visgi 2022 m. spalio 25 d. lenktynininkas pranešė, kad neradus konkurencingo automobilio, šių metų lenktynėse nedalyvaus. A.Juknevičiaus manymu tik T1+ klasės automobiliai bus konkurencingi šiame ir ateinančiuose Dakaro raliuose. 
 Du keturračių lenktynininkai, norintys dalyvauti ralyje pirmą kartą – Antanas Kanopkinas bei Adomas Gančierius atskleidė, kad pateikė paraiškas į šių metų ralį, tačiau gavo neigiamą atsakymą, motyvuojant tuo, kad jau yra per daug norinčių.
 Laisvydas Kancius vėl startuos su ta pačia komanda ir ta pačia technika.
 2022 m. Dakare debiutavęs sunkvežimio ekipažas startuos ir 2023 m. Vaidoto Paškevičiaus, Slavomir Volkov ir Tomo Gužausko komanda „Constra Racing“ dalyvaus su tuo pačiu, tačiau patobulintu „Tatra Jamal“ sunkvežimiu.
 Apie Ginto Petraus bei Roko Baciuškos planus informacijos viešojoje erdvėje nebuvo, dalyvavimas buvo patvirtintas tik paskelbus dalyvių sąrašą. 2022 m. gruodžio 13 d. „Red Bull“ kompanija pranešė apie Can-Am komandų rėmimą, tarp kurių yra ir R. Baciuškos „Red Bull Can-Am Factory Team“ komanda. Lietuvis Dakare dalyvaus su „Can-Am Maverick X3“ automobiliu.
 G. Petrus 2022 m. gruodžio 23 d. pranešė, kad Dakaro ralyje ant savo bagio reklamuos organizaciją „Blue-Yellow“ ir skatins aukoti lėšas Ukrainai.

Lietuvos dalyvių rezultatai 
Šių metų renginys Lietuvos dalyviams buvo labai nesėkmingas. V. Žala nebaigė 2-ojo ir 4-ojo etapo, ir kovą tęsė tik dėl patirties naujuoju automobiliu. Tolimesni etapai sekėsi gerai, 7-ąjame bei 9-ąjame etapuose V. Žala užėmė 2-ąją vietą. B. Vanagas patyrė kaklo raiščių traumą bei galvos sutrenkimą 4-ąjame etape, ir pasitraukė iš varžybų. G. Petraus automobilis vertėsi 4-ąjame etape. Automobilis nebuvo smarkiai apgadintas, tačiau dėl to atsirado variklio problemų. 5-ojo etapo G. Petrui taip pat nepavyko užbaigti dėl pavarų dėžės gedimo. 

Prieš 12 greičio ruožo startą iš lenktynių pasitraukė V. Žalos ekipažas, nesulaukęs techninio pagalbos sunkvežimio.

V. Paškevičiaus sunkvežimyje 2-ąjame etape atsirado problemų su elektros sistema, dėl kurių ekipažas nesugebėjo pasiekti finišo. V. Paškevičiaus vėl nefinišavo 6-ąjame etape – sunkvežimio variklyje nustojo dirbti vienas cilindras, buvo įtariama kad problema atsirado dėl nekokybiško kuro. Šis sunkvežimių ekipažas laimėjo paskutinį greičio ruožą.

Varžybas puikiai pradėjo L. Kancius, 4-ąjame etape užėmęs 3-ąją vietą, tačiau po elektros gedimo, L. Kancius nebaigė 6-ojo etapo. L. Kancius laimėjo 9-ąjį etapą.

Geriausiai pasirodė R. Baciuška, laimėjęs „prologo“, 5-ąjį ir 7-ąjį etapus.

Etapai
Lenktynių maršrutas buvo 8 549 km ilgio, iš kurių 4 706 km buvo greičio ruožai.

Etapų nugalėtojai

Rezultatai

Motociklai

Keturračiai

Automobiliai

SxS (T4)

UTV (T3)

Sunkvežimiai

Classics

Incidentai 
 9 greičio ruože ant kopos stovėjęs 69 metų italas buvo užkliūdytas tuometinio sunkvežimių klasės lyderio A. Loprais ekipažo. Nuskraidnus į ligononę žiūrovas mirė. Tai buvo ketvirti metai iš eilės, kai Dakaro lenktynėse žūsta žmogus. Po šio incidento A. Loprais ekipažas pasitraukė iš lenktynių.

Šaltiniai

Nuorodos 
 Oficiali ralio svetainė

Dakaro ralis pagal metus
2023 sporte
Saudo Arabijos sporto varžybos